Bretonia
Bretonia esas un ek la 13 administrala regioni di Francia en Europa. Ol jacas nord-weste de la lando, e konsistas ek 4 departmenti: Côtes d'Armor, Finisterre, Ille-et-Vilaine e Morbihan. Ol kreesis per dekreto ye la 28ma di novembro 1956. Lua chef-urbo esas Rennes.

La regiono nun nominesas "Administrala Bretonia", opozanta a la "historiala Bretonia" o la "kulturala Bretonia", qua kontenas anke la departmento Loire-Atlantique. La nomo "Bretonia" originis de la populo Bretona, qua venis de Anglia pos lua invado dal Anglosaxoni dum Mezepoko.

Bazala fakti pri Bretonia.

Historio 
La maxim anciena restaji pri homala okupado prehistoriala en Bretonia evas de 700 mil yari ante nun. Populi qui habitis ibe dum neolitiko, cirkume 5.000 yari aK, konstruktis megaliti e dolmeni en kelka regioni, exemple Barnenez, Gavrinis, Table des Marchand e Carnac.

Dum Romana imperio, Bretonia apartenis a la provinco Gallia Lugdunensis, kun chef-urbo en Lugdunum. Kande Romana imperio komencis dekadar, de la 3ma til la 5ma yarcenti, soldati veninta de Britania transferesis a Gallia, nome dum la yaro 383, kun l'expediciono dil uzurpanto Magnus Clemens Maximus.

Bretonia unionesis kom rejio en 845. Lua unesma rejulo esis Nominoë. La rejio nedependanta rejio duris til 1532, kande François la 1ma agregis ol a Francia.

Geografio 
La reliefo di Bretonia konsistas precipue ek kolini e plataji. La maxim alta loki ne superiras 400 metri di altitudo. La regiono havas multa arbori e bosketi, tamen ol ne havas granda foresti.

Pro l'influi dil Atlantiko e dil Angla Kanalo, la klimato di Bretonia esas oceanala.

Ekonomio

Referi 

Regioni di Francia